Market Timing P.M. – บล.กสิกรไทย
Support : 1590, 1580 Resistance : 1600, 1610 SET เคลื่อ …
21 พ.ย. 2562

Support : 1590, 1580
Resistance : 1600, 1610
SET เคลื่อนไหวอยู่ระหว่าง 1588-1595 ขณะที่ ปิดตลาดในช่วงเช้าอยู่ที่ระดับ 1590.54 จุด ลดลง 6.29 จุด หรือ -0.39% ด้วยมูลค่าซื้อขายรวม 2.31 หมื่นล้านบาท
เช้านี้ SET แกว่งตัวในกรอบที่ได้ให้ไว้ในรายงานภาคเข้า ระหว่างแนวรองรับที่ 1590 และแนวต้านที่ 1600 ในขณะที่ด้านสัญญาณของ RSI ระดับชั่วโมง ถดถอยตัวลงเข้าสู่โซนต่ำ โดยประเมินบ่ายนี้ SET ยังคงมีระดับแนวรองรับที่ 1590 และ 1580 ซึ่งยังคาดหวังการยกตัวเด้งกลับขึ้นมาในช่วงสั้น โดยมีระดับแนวต้านที่บริเวณ 1600 และ 1610 ตามลำดับ
SCB ระดับชั่วโมง หลังจากที่ราคาได้ยกตัวขึ้นมาทำจุดสูงบริเวณ 119.5 ก็ได้มีการแกว่งตัวลงตามช่องขนานกดตัวมาทำจุดต่ำที่บริเวณ 113.5 ล่าสุด ราคาได้ยกตัวเข้าทดสอบขอบบนของช่องขนานกดตัว พร้อมด้วย vol ที่เพิ่มสูงขึ้น ในขณะที่ด้านสัญญาณของ MACD ยกตัวขึ้นเหนือ Signal line สร้างโอกาสที่ราคาจะยกตัวข้ามผ่านแนวต้านดังกล่าว เพื่อสร้างสัญญาณบวกขึ้น แนะซื้อเก็งกำไร ลุ้นผ่านขอบบนของช่องขนาน โดยมีเป้าหมายการทำกำไรที่บริเวณ 121 และ 125 ขณะที่ใช้การถอยตัวหลุด 113.5 เป็น stop loss